BG
16.5.2022 г.
Официален вестник на Европейския съюз
C 198/35
Решение на Общия съд от 16 март 2022 г. — Kühne/Парламент (Дело T-468/20) (1) (Публична служба — Длъжностни лица — Политика за мобилност на персонала на Парламента — Преназначаване в интерес на службата) (2022/C 198/48) Език на производството: немски Страни Жалбоподател: Verena Kühne (Берлин, Германия) (представител: O. Schmechel, адвокат) Ответник: Европейски парламент (представители: L. Darie и B. Schäfer)
Предмет Жалба на основание член 270 ДФЕС за отмяна на решението на Парламента от 2 юли 2020 г. за преназначаване на жалбоподателката в службата за връзка в Люксембург (Люксембург)
Диспозитив 1) Отхвърля жалбата.
2) Осъжда г-жа Verena Kühne да заплати съдебните разноски, включително и тези, свързани с обезпечителното производство.
(1)
ОВ C 304, 14.9.2020 г.
Решение на Общия съд от 9 март 2022 г. — LD/Комисия (Дело T-474/20) (1) (Публична служба — Длъжностни лица — Назначаване — Обявление за конкурс на общо основание EPSO/AD/371/19 — Решение на конкурсната комисия да не допусне жалбоподателя до следващия етап от конкурса — Критерий за оценката на професионалния опит — Съответствие на използвания от конкурсната комисия критерий с обявлението за конкурса) (2022/C 198/49) Език на производството: италиански Страни Жалбоподател: LD (представител: M. Velardo, адвокат) Ответник: Европейска комисия (представители: T. Lilamand и I. Melo Sampaio, подпомагани от A. Dal Ferro, адвокат)
Предмет Искане на основание на член 270 ДФЕС за отмяна, от една страна, на решението на конкурсната комисия от 31 октомври 2019 г. за отхвърляне на искането за преразглеждане на отказа за допускане на жалбоподателя до следващия етап от конкурс на общо основание EPSO/AD/371/19 и от друга страна, на решението на органа по назначаването от 22 април 2020 г. за отхвърляне на жалбата, подадена по административен ред от жалбоподателя срещу посоченото решение
Диспозитив 1) Отменя решението на конкурсната комисия от 31 октомври 2019 г. за отхвърляне на искането за преразглеждане на изключването на LD от конкурс EPSO/AD/371/19.